વિટામિન્સ અને મિનરલ્સઃ માણસની સામાન્ય વૃદ્ધિ અને વિકાસ માટે વિટામિન આવશ્યક છે. વિટામિન બીજા પોષક ઘટકોનું સરળ પદાર્થમાં રૂપાંતરણ કરી શરીરને મેળવવા માટે મદદ કરે છે. વિટામિન ‘ડી’ સિવાય બીજા કોઈ પણ વિટામિન માણસના શરીરમાં બનતાં નથી, જેથી તે ખોરાક વડે મેળવવામાં આવે છે. મુખ્યત્વે 13 વિટામિન્સ (એ, સી ડી, ઈ, કે, બી-1, બી-2, બી-3, બી-5, બી-6, બી-7, બી-9 અને બી-12) શરીરની તંદુરસ્તી માટે આવશ્યક છે. આમાંના ‘સી’ વિટામિન ગોટલીમાં છે. વિટામિન સી, ઈ અને એ બીજા ફળ અને અન્ય સ્રોત વડે મળી શકે છે, પણ વિટામિન બી-12 મળવું અતિ મુશ્કેલ છે કે જે ગોટલીમાં 0.12 એમ.જી./100 ગ્રામ જેટલું હોય છે. આ સિવાય તેવા ઉપયોગી પોષક ઘટકો પણ રહેલા છે, જેમાં મેગ્નેશિયમ, કાર્બોહાઇડ્રેટ, પોટેશિયમ, કેલ્શિયમ, ફોસ્ફરસ, આયર્ન મુખ્ય છે. આ ઘટકો પણ શરીરના વૃદ્ધિ અને વિકાસ માટે અતિ મહત્ત્વનાં છે.